Banteay Kdei
<s>Banteay Kdei (kmerski za "Citadela prostorija"), poznat i kao Citadela monaških ćelija, je kmerski budistički hram u Angkoru, Kambodža.</s><s>Izgradio ga je kralj Jayavarman VII. sredinom 12. stoljeća u stilu hrama Bayon, sličan obližnjem hramu Preah Khan, ali manji i jednostavniji.</s>

<s>Hram se nalazi 600 m jugoistočno od hrama Ta Prohm i 3 km istočno od grada Angkor Thoma.</s><s>Sastoji se od tri kvadratična obzida, jedan unutar drugog (700 x 300, 320 x 300 i 65 x 50 m), s portalima (gopura) te dvije koncentrične galerije i dvorište s "knjižnicama" i svetištem (36 x 30 m) iznad kojeg se uzdižu tornjevi (prasat).</s><s>Na njegovoj istočnoj strani nalazi se ritualni budistički bazen za kupanje Srah Srang, promjera 700 x 300 m, iz 10. stoljeća.</s>

<s>U hramu je sve do 1960-ih bio smješten budistički samostan koji je danas poprilično propao zbog pogreške u gradnji i lošeg kvaliteta pješčenjaka od kojega je izgrađen hram.</s><s>Trenutačno su u tijeku radovi na njegovoj obnovi.</s>

<s>Od 1992. godine, Banteay Kdei je, kao dio Angkora, na popisu svjetske baštine UNESCO-a.</s>

<s>Izvori</s>

<s>Michael Freeman i Claude Jacques, Ancient Angkor, River Books, Bangkok, 1999., .</s><s>Luca Invernizzi Tettoni i Thierry Zéphir, Angkor.</s><s>A Tour of the Monuments, Archipelago Press, Singapur 2004., .</s>

<s>Hinduistički hramovi u Kambodži
Budistički hramovi
Kmersko Carstvo
Svjetska baština u Kambodži</s>

